NaiveNeuron/SloPal huggingface dataset:
Škopová, Anežka, poslankyňa NR SR (2023-12-13):
Ďakujem za slovo. Marek, ďakujem ti za tvoj príspevok a objasnenie skutočností. Musím zdôrazniť, že si to povedal veľmi výstižne aj v súvislosti so súčasnými ekonomickými výzvami. Predpokladané zvýšenie zdravotných odvodov bude mať zásadný dopad, a to predovšetkým na zamestnávateľov a živnostníkov. Živnostníci sa ocitnú v situácii, kde budú nútení čeliť vyšším odvodom, čo môže výrazne ovplyvniť ich finančnú stabilitu a konkurencieschopnosť na trhu. Zamestnávatelia na druhej strane sa snažia minimalizovať negatívny vplyv zvýšených nákladov a v reakcii na to pravdepodobne presunúť tieto dodatočné náklady na svojich zamestnancov. Dôsledkom môže byť stagnácia v raste miezd pre zamestnancov alebo odloženie plánovaných zvýšení. Táto situácia zjavne môže ovplyvniť pracovníkov, ktorí sa môžu ocitnúť v ťažšej finančnej situácii bez adekvátnej kompenzácie za svoju prácu. Celkovo môžeme očakávať, že tieto opatrenia môžu vytvoriť neistotu a nerovnováhu vo vzťahu medzi živnostníkmi, zamestnávateľmi a zamestnancami. Ďakujem.
Hrnčiar, Andrej, podpredseda NR SR (2016-11-24):
Ďakujem, končím možnosť nahlásiť sa s faktickými poznámkami. A ešte kým dám slovo pánovi poslancovi Kamenickému, dovoľte mi, aby som na balkóne Národnej rady privítal občanov z obce Lúč na Ostrove. Pozdravujeme vás. (Potlesk.) Nech sa páči, pán poslanec Kamenický.
Blanár, Juraj, podpredseda NR SR (2021-07-23):
Ďalší, pán poslanec Miroslav Urban, nech sa páči.
Habánik, Jozef, poslanec NR SR (2023-11-16):
Ďakujem pekne za slovo, vážený pán predseda, vážené kolegyne, kolegovia, vážený pán poslanec Horecký, v úvode svojho vystúpenia ste uviedli, že výbor pre vzdelanie, vedu a mládež a šport patril k výborom Národnej rady Slovenskej republiky, ktorý neprijal uznesenie k programovému vyhláseniu vlády. Je to pravda, ale treba povedať aj to bé, že výbor nemá plný počet členov, výbor má mať 14 členov, zatiaľ má, teda výbor v čase prerokovania programového vyhlásenia vlády mal 12 členov, pretože poslanci, ktorí prichádzali ako náhradníci, skladali sľub až po rokovaní tohto výboru. Takže keby ten stav bol 14, tak určite aj výbor pre vzdelanie, vedu, mládež a šport prijme uznesenie k programovému vyhláseniu vlády. Chcem veriť, že sme čítali rovnaký dokument, pretože tie ciele, o ktorých hovoríte, že tam absentujú, tie sú v tom programovom vyhlásení vlády v časti školstvo a sú rozdelené do takých častí. Krátkodobé ciele a strednodobé ciele. Obidva, obidve tieto časti v sebe obsahujú konkrétne ciele zamerané na žiakov a študentov, učiteľov a ostatných zamestnancov v školstve, ale aj tých, ktorí majú byť odoberatelia tohto systému, či už sú to zamestnávatelia alebo iné organizácie, či už z prostredia stredných odborných škôl alebo aj z prostredia vysokých škôl a univerzít. Čo sa týka samotného výskumu a vývoja, viete dobre, že je tomu venovaná samostatná časť, prepájanie vzdelávania s trhom práce a prepájanie vedy, výskumu a inovácie do takého koordinovaného celku. Za mňa môžeme povedať, že programové vyhlásenie vlády v tejto oblasti je ambiciózne a musím povedať, že to, že vy hovoríte, že tam niektoré čísla absentujú, nemusí byť na škodu tohto programu.
Verešová, Anna, poslankyňa NR SR (2017-04-04):
Ďakujem kolegovi Maroszovi. Niet nad osobnú skúsenosť práve z takýchto prevádzok. Takže ďakujem ti za toto svedectvo. Aj ja sa stretávam s ľuďmi, hovoria mi práve pracovníci obchodu o tom, že chcú mať voľno v nedeľu. Dokonca vítajú síce voľno v štátne sviatky, ale napriek tomu hovoria mi o tom, že radšej by prijali voľno v nedeľu. Takže tá diskusia tu je v spoločnosti, len evidentne plénum, parlament ešte asi nedopočul, my ako členovia parlamentu sme asi ešte nedopočuli týchto ľudí, ktorí žiadajú o voľno také isté, ako ho máme my. Ďakujem ko... (Prerušenie vystúpenia časomerom.)
P. Paška, predseda NR SR: (2009-10-21):
Otváram rozpravu. Mám písomnú prihlášku od pána poslanca Štefanca. Nech sa páči, pán poslanec. Potom dám možnosť prihlásiť sa do rozpravy ústne.
Blaha, Ľuboš, poslanec NR SR (2022-10-06):
Ďakujem pekne. Pán Šeliga, my sa tu rozprávame o takých veciach, ako je smrť Milana Lučanského, ako je vydieranie, ako je vyhrážanie sa zabitím detí, čo robili tzv. čurillovci. Rozprávame sa o veciach, o zničených životoch a vy to takým, prepáčte, chrapúnskym spôsobom zne... bagatelizujete, že sa zamýšľam nad vašou etikou, nad vaším svedomím, veď, preboha, je úlohou parlamentu, aby diskutoval o takýchto strašných veciach, pokiaľ sa na Slovensku dejú. Ale o tom ešte budem viac hovoriť vo svojom príhovore, len teraz mi dovoľte, zaujala ma vaša poznámka, že my sme tu kradli, a to ste si teraz dosvedčil tým, že sa priznali nejakí úradníci štátu – ako Makó a Slobodník – k tomu, že kradli a že teda brali úplatky. No dobre, vy teda si myslíte, že strana SMER musela nevyhnutne o každom jednom úradníkovi vedieť čo robí, hej? My sme sa v nedeľu dozvedeli, že aj vy ste bol náš úradník. Pani Kolíková v televíznej diskusii povedala, že vy ste pracoval ako úradník na ministerstve spravodlivosti počas vlády Roberta Fica. Čiže len aby som tú vašu konštrukciu teraz nejak rozvíjal. Keby ste vy ako, pán Šeliga, zobrali úplatok, tak je to vina Roberta Fica a strany SMER, to nám chcete povedať? Rozumiete, ako je to absurdné? Ešte absurdnejšie asi je to, že vy ako úradník štátu, ako de facto náš úradník, ste tu potom robili majdany a snažili ste sa zvrhnúť vlastnú vládu. Preboha, človeče, ako vy dokážete sám so sebou žiť? Ďakujem.
Grendel, Gábor, podpredseda NR SR (2023-06-27):
Pán spravodajca nevyužíva právo posledného slova. Takže prerušujem rokovanie o tomto bode programu. Hlasovanie bude najbližšie zajtra o jedenástej. Nasledujúcim bodom je druhé čítanie o návrhu poslancov Moniky Kaveckej, Mareka Šefčíka a Jany Majorovej Garstkovej na vydanie zákona, ktorým sa dopĺňa zákon č. 578/2004 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1591. Spoločná správa výborov má tlač 1591a. Dávam slovo poslankyni Monike Kaveckej, aby návrh zákona odôvodnila. (Rokovanie o návrhu poslancov Národnej rady Slovenskej republiky Moniky Kaveckej, Mareka Šefčíka a Jany Majorovej Garstkovej na vydanie zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1591.)
Martinák, Ľuboš, poslanec NR SR (2017-12-21):
Sľubujem. (Potlesk.)
Šimečka, Michal, podpredseda NR SR (2024-01-24):
Ďakujem veľmi pekne, pán predsedajúci. Ďakujem aj kolegovi Marekovi Lackovičovi za príspevok, v ktorom opäť znovu, ako už sme tu mnohokrát predtým veľmi dobre vysvetlil, prečo toto nikdy nemalo ísť v skrátenom legislatívnom konaní. Ja som aj rád, že je tu viac koaličných poslancov než obvykle, lebo by som aj k nim chcel možno prehovoriť. Mne sa zdá, že vlastne vy už všetci viete, že to bola chyba, to skrátené legislatívne konanie, že možno by ste to už aj mali schválené skôr, keby to šlo štandardným legislatívnym konaním, nemuseli by ste za to čeliť kritike Európskej komisie, prokuratúry, parlamentu, nemuseli by ste vysvetľovať tie zjavne neobhájiteľné veci, ktoré sú v tej dôvodovej správe pre to skrátené legislatívne konanie, naťahuje sa to ešte dlhšie, než by to iba možno v tom štandardnom bolo, Ústavný súd by sa na to pozeral inak, keby to nebolo v tom, v tom skrátenom legislatívnom konaní. Možno Peter Pellegrini by nemal dneska taký problém vo svojej prezidentskej kampani. Čiže mne sa zdá, že už aj vám musí byť všetkým jasné, že to bola strategická chyba, ísť týmto, touto cestou. A ja rozumiem, že niekedy ľudsky je veľmi nepríjemné, keď do niečoho človek investuje a snaží sa to proste pretlačiť silou a nejde to, tak má takú tendenciu akoby nepriznať si tú chybu a ešte o to silnejšie do toho búšiť a celonočným rokovaním a neviem akým spôsobom useknúť tú debatu a presvedčiť sám seba, že vlastne mal pravdu. Ale by som iba možno všetkých, ja viem, že to možno padá na hluché uši, ale trochu by som vás chcel povzbudiť, že uvedomte si, že to bola chyba, a skúste to ešte nejako možno premyslieť. V angličtine je taký dobrý, taká rada, ktorá znie, že when you´re in a hole, stop digging. V slovenčine sa to prekladá, akože keď sa ocitnete na dne jamy, tak prestaňte kopať. Takže, páni koaliční poslanci a poslankyne, skúste prestať kopať. Ďakujem pekne. (Potlesk.)
Hort, Milan, podpredseda NR SR (2011-05-27):
Pán poslanec Milan Laurenčík s faktickou poznámkou ako ďalší, nech sa páči.
Jurinová, Erika, podpredsedníčka NR SR (2012-11-28):
Ďakujem pánovi poslancovi. Na vaše vystúpenie registrujem dve faktické poznámky. Uzatváram možnosť prihlásiť. Nech sa páči, pani poslankyňa Vaľová.
Laurenčík, Milan, podpredseda NR SR (2021-05-11):
A už vám čas vypršal. Tak ešte môžete dokončiť vetu.
P. Hrušovský, predseda NR SR: (2005-01-20):
Ľ. Lintner, poslanec: Čiže prvé uznesenie, o ktorom budeme hlasovať, a prvé uznesenie, ktoré predniesol navrhovateľ, je: „Národná rada Slovenskej republiky žiada Ministerstvo kultúry Slovenskej republiky, aby predložilo vláde Slovenskej republiky a Národnej rade Slovenskej republiky legislatívnu, inštitucionálnu a ekonomickú analýzu stavu kultúry na Slovensku po decentralizácii, aby informovalo ministerstvo kultúry, Národnú radu Slovenskej republiky o hlavných problémoch kultúry, o súčasných zdrojoch financovania a ich výške.“ Môžete dať hlasovať.
P. Paška, predseda NR SR: (2007-11-27):
Dámy a páni, vyhlasujem krátku 5-minútovú prestávku. Po nej prikročíme k hlasovaniu. (Prestávka.) (Po prestávke.)
Bugár, Béla, podpredseda NR SR (2017-01-31):
Na vystúpenie pani poslankyne s faktickou poznámkou ako jediný pán poslanec Marosz. Nech sa páči, máte slovo.
Jurinová, Erika, podpredsedníčka NR SR (2015-06-25):
Otváram všeobecnú rozpravu, nedostala som žiadnu písomnú prihlášku, pýtam sa, či sa niekto chce prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. Pán navrhovateľ, chcete ešte na záver slovo? Nie. Pán spravodajca rovnako nie. Prerušujem rokovanie o tomto bode programu. Pokračujeme prvým čítaním o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona je pod tlačou 1600. Návrh na jeho pridelenie na prerokovanie výborom je v rozhodnutí 1617. Dávam slovo opäť pánovi poslancovi Ľudovítovi Kaníkovi, aby návrh zákona uviedol.
Zmajkovičová, Renáta, podpredsedníčka NR SR (2014-03-27):
V tejto chvíli vyhlasujem všeobecnú rozpravu za skončenú. Pýtam sa, pán poslanec, chcete zaujať stanovisko? (Reakcia navrhovateľa.) Nech sa páči.
P. Hrušovský, podpredseda NR SR: (2002-04-11):
(Hlasovanie.) Prítomných je 120 poslancov, za 64, proti 32, zdržalo sa 22, nehlasovali 2. Návrh sme neschválili. A. Ivanko, poslanec: Pán predsedajúci, dajte hlasovať o pripomienke pod bodom 12 informácie.
Kollár, Boris, predseda NR SR (2023-02-09):
Ďalej teraz, s faktickou poznámkou vystúpi teraz pán poslanec Baránik. Nech sa páči.
Číž, Miroslav, podpredseda NR SR (2015-12-21):
Teraz v rozprave vystúpi pán poslanec Kadúc a pripraví sa pán poslanec Mičovský.
D. Lipšic, poslanec: (2008-07-02):
Pani poslankyňa Laššáková mala dva návrhy, jeden bol, aby sme rokovali o tomto bode po zdravotníckych návrhoch, a druhý bol, aby sa rozprava skrátila na desať minút jeden príspevok. My sme hlasovali raz.
Mikloško, Jozef, poslanec NR SR (2015-12-03):
Pán minister, nechcem vás trápiť, lebo ešte mám jednu otázku. Nebodaj, aj na ňu budete odpovedať, to by ma mrzelo. Ale ja som pozeral tlačovku prezidenta Putina a prezidenta Hollandeho, ktorá bola naozaj veľmi zaujímavá na túto tému. Išlo o zostrelenie lietadla, ale, samozrejme, aj o ďalšie akcie. Vidieť, že to eskaluje, pretože Rusko dalo na Turecko dosť silné sankcie, tak ako ono dostáva z Európskej únie. Išla tam o Saeed Asadovi debata, Hollande požadoval odvolanie, Putin neskoršie a tak ďalej, no. Proste tá téma je stále živá. Mne sa len zdalo, že keď pán premiér išiel na túto debatu, tak v európskom výbore sme o tom dosť debatovali, ale potom závery, aj jeho tlačovka nijako nesúviseli s týmito otázkami alebo s tým, čo sa tam vlastne udialo. Čiže, samozrejme, ja som za mier a nielen v celom svete, ale aj tam, v tejto oblasti, ktorá je veľmi háklivá. Je to aj hranica NATO, je to hranica aj dvoch náboženstiev, dá sa povedať. Len ten náš meter bol naozaj dvojitý. Keď sa zostrelilo lietadlo, tak v podstate moc sme k tomu nepovedali a ten smútok nebol taký, ako potom, keď nastali ďalšie udalosti. Čiže moja vlastne otázka súvisí s tým, že vlastne už ani nechcem žiadnu odpoveď. (Smiech v pléne.)
Laššáková, Jana, podpredsedníčka NR SR (2012-10-23):
Panie poslankyne, páni poslanci, naozaj, poprosím vás o pokoj.
T. Cabaj, podpredseda NR SR: (2009-10-21):
Otváram všeobecnú rozpravu. Takisto konštatujem, že písomne sa do rozpravy nikto neprihlásil. Panie poslankyne, poslanci, pýtam sa, či má niekto záujem sa prihlásiť do rozpravy ústne. Nie je to tak. Končím možnosť prihlásiť sa do rozpravy. Zároveň vyhlasujem rozpravu za skončenú. Prerušujem rokovanie o tomto bode programu. Pokračovať budeme prvým čítaním o vládnom návrhu zákona o správe daní . Vládny návrh zákona je uvedený ako tlač 1254, návrh na jeho pridelenie na prerokovanie výborom je v rozhodnutí č. 1286. Nech sa páči, pán minister, uveďte aj tento vládny návrh zákona.
Ďuriš Nicholsonová, Lucia, podpredsedníčka NR SR (2018-05-22):
Pán poslanec, ja len malá poznámka. Keďže ste sa v tom vašom prejave obrátili priamo aj na mňa a hovorili ste o mojom dieťati, neviem, ako ste na tom s čítaním s porozumením, ale neviete počúvať s porozumením. Moje dieťa chodí do štátnej verejnej školy a neviem, možno to vzniklo tak, že ako ste povedali, na základnej škole vás brzdili trochu. (Reakcie z pléna.) Dovoľte mi, dovoľte mi, pani ombudsmanka, aj mne teda, aby som vás medzi nami privítala a chcem vám zaželať naozaj veľa, veľa síl. Budeme pokračovať v písomnej časti rozpravy. Ako ďalšia písomne prihlásená poslankyňa je pani poslankyňa Natália Blahová. Nech sa páči.
I. Mikloš, podpredseda vlády a minister financií SR: (2005-09-21):
Navrhovanou úpravou sadzieb spotrebnej dane z cigariet sa predpokladá dosiahnuť daňové zaťaženie pri najpredávanejšej cenovej kategórii vo výške 51 % v zmysle harmonogramu dosiahnutia minimálneho daňového zaťaženia. Navrhovaná úprava spotrebnej dane z cigariet by mala znamenať zvýšenie ceny spotrebiteľského balenia cigariet – v 20-kusovom balení – pre konečného spotrebiteľa približne o 10 korún 60 halierov na spotrebiteľské balenie cigariet, čo je nárast oproti súčasnosti o 15,1 %. Navrhovanými úpravami je možné očakávať pri ponechaní súčasnej úrovne sadzieb spotrebnej dane na ostatné tabakové výrobky a za predpokladu nezmenenej spotreby cigariet oproti roku 2005 zvýšenie príjmov štátneho rozpočtu v roku 2006 o 960 mil. korún. Návrh zákona by teda mal mať pozitívny dosah na príjmovú časť štátneho rozpočtu, nemal by mať dosah na výdavkovú časť rozpočtu. Ďakujem za pozornosť.
Karahuta, Jaroslav, poslanec NR SR (2021-11-03):
Ďakujem pekne za slovo. Ja by som chcel zareagovať v krátkosti v tej časti, v tej časti, že aký je rozdiel stromom v národnom parku, na lúke alebo niekde v záhrade, alebo inde v prírode. No ten rozdiel je krajinotvorný, je možno produkčný, hruška produkuje hrušky, slivka slivky, hospodárske drevo, hospodárske lesy zase produkujú drevo. Ale v čom nie je rozdiel a čo je nezastupiteľná funkcia tých lesov, je úloha pri ochrane a kvalite ovzdušia cestou procesu fotosyntézy. A toto si musíme uvedomiť, že to je cesta, prečo je nezastupiteľná úloha stromov a každý strom má rovnakú funkciu, lebo rozprávame o záchrane života na zemi a dnes to konečne povedali aj na samite alebo tento týždeň v Glasgowe, kde si uvedomujú, preto je ten prvý bod, proces, záväzok neznižovať stavy lesnatosti štátov. Lebo my sa rozprávame o záchrane života a ten má ďaleko inú funkciu ako nejaké peniaze cez mimovládky a tak ďalej. Čiže pokiaľ vieme zachrániť, nijaká legislatíva nezachráni život na zemi, len taká, ktorá v skutočnosti zachráni každý jeden strom. A Slovensko je, chvalabohu, na tom tak, že v roku 1920, čo sú štatistiky, tak sme zvýšili listnatosť o 20 % a neznížili sme ju ako nejaké iné štáty. Ďakujem pekne.
Kočiš, Eduard, poslanec NR SR (2022-03-15):
Veľmi pekne ďakujem za slovo, pán predseda. Každý zamestnanecký subjekt, teda každý zamestnávateľ, ak uvažuje o zamestnaní osoby so zdravotným ťažkým postihnutím, by mal mať takúto osobu minimálne ako svojho budúceho zamestnanca čiastočne preverenú. To znamená, takýto zamestnávateľský subjekt by mal poznať možnosti, schopnosti a nejaké pracovné zručnosti tohto zamestnanca. Čiže ohradzovať sa voči tomu, že osoba so zdravotne ťažkým postihnutím by mala mať nejaké nadpráva alebo podpráva klasického zamestnanca, nie je pravda a s takouto vecou sa nikdy stotožniť nemôžem. Čo sa týka socializácie, ktorá je takým prvotným cieľom a prvotným zámerom zamestnať osobu so zdravotne ťažkým postihnutím, je nad slnko jasnejšie, že aj takáto osoba potrebuje mať nejaký osobný a vnútorný pocit, že je potrebná, že vie niečo zabezpečiť a že v tejto našej spoločnosti dokáže byť prínosom. Pracovné zručnosti a ich získavanie či prehlbovanie sú takým základným stavebným kameňom a takou základnou štruktúrou, ktorú môžem naozaj zo svojej praxe len pochváliť, a aj osoby so zdravotne ťažkým postihnutím akéhokoľvek stupňa sú zamestnateľné, sú zamesntávateľné, ale musím zdôrazniť a musím opäť pripomenúť, každý jeden zamestnávateľ, ktorý uvažuje o zamestnaní osoby so zdravotným ťažkým postihnutím, by mal takúto osobu minimálne poznať, poznať jej nejakú jej rodinu a sociálnu anamnézu a na základe sa toho rozhodnúť. Čiže v žiadnom prípade by nedochádzalo k podobným veciam, o akých sa tu bavíme, či nám pôjde o 30-dňovú alebo o 7-dňovú lehotu, o nejaké napadnutie výpovede tohto zamestnanca, čiže ak dotyčnú osobu budeme poznať relatívne dôkladne a dôverne, k žiadnym takýmto veciam nedôjde. Čiže aj na strane A je trošku pravdy, aj strana B sa trošku mýli, ale v prvom rade, ak sa bavíme o zmene Zákonníka práce, musí nám ísť pre dobro veci a pre dobro osoby so zdravotne ťažkým postihnutím, ktorá naozaj zamestnateľná je.
Jarjabek, Dušan, poslanec NR SR (2024-06-20):
Ďakujem veľmi pekne. No, v konečnom dôsledku som si skrátil skrátené konanie. Ak dovolíte, no proste stalo sa. Ja som považoval za logické a pán Dostál má v tomto úplne pravdu, čo teda málokedy s ním súhlasím, ale teraz áno. Ja som považoval za logické komentovať paragrafové znenie s nejakým zdôvodnením a vtedy by sme sa dostali aj k zhruba všetkým tým veciam a boli by sme trošku ďalej. No áno, pravda je taká, akonáhle poviete to, čo som povedal, rozprava skončila a zdôvodňovanie v tej chvíli neexistuje. Takže áno, skrátil som si skrátené konanie a budem sa snažiť ešte nejako vnútiť faktickými poznámkami do tejto rozpravy, aby som k mnohým veciam mohol teda rozprávať, aj o tých, čo sú napríklad v tom pozmeňujúcom návrhu. Ale za najpodstatnejší ja považujem, že teda budeme mať aj riaditeľa Slovenskej televízie, aj riaditeľa Slovenského rozhlasu, pokiaľ, samozrejme, tento návrh prejde. Ale na to ste sa nepýtali.
A. Slafkovský, poslanec: (2007-09-12):
Takže majú dva paralelné systémy. Jeden, v ktorom sú dlhé čakacie lehoty, nespoľahlivý a s ktorým sa sami trápia, pretože zmeniť zdravotný systém je naozaj veľmi ťažké, a druhý, ktorý funguje, kde sú zamestnaní Angličania, Angličanky, kde sa starajú o pacientov úplne vzorne, ale je veľmi drahý, pretože je cashový. V tom prvom systéme pracuje minimum Angličanov, ale väčšina Pakistancov, Indov a aj Čechoslovákov. Slovinsko je krajina, ktorá vo svojom systéme zadefinovala jasne, že ak chceme poskytovať zdravotnícke služby na primeranej úrovni, tak je tu určité percento a stanovili to popri diagnózach, z ktorej diagnózy koľko si každý musí sám zaplatiť. A toto, čo si musí zaplatiť sám zo svojho vrecka, a teraz troška možno tápam, sa platí tak, že je to buď natvrdo, alebo cez pripoistenie a tam je zasa len normálny zisk. Takže zisk mimo... (Prerušenie vystúpenia časomierou.)
Glváč, Martin, podpredseda NR SR (2017-05-12):
Pán poslanec Osuský.
Pellegrini, Peter, predseda NR SR (2015-02-05):
Pán poslanec Hraško.
Jurinová, Erika, podpredsedníčka NR SR (2013-10-25):
A teda budete musieť byť prítomný vtedy, keď dôjde k hlasovaniu. V utorok o jedenástej.
Kotleba, Marian, poslanec NR SR (2018-05-15):
Kolega Dostál, samozrejme, my máme na to iné pohľady, vy ste povedal ten svoj a myslím si, že to je úplne legitímne, len ten váš záver zase nezvládnutý s tou narážkou na fašistov a neviete sa od toho oslobodiť a ja verím, že vy a váš kolega Osuský máte mnoho známych psychiatrov, psychológov, zavolajte, pomôžte, objednajte sa, malá terapia to spraví. Ale nechcem toto, pán Dostál, s vami preberať, len vám chcem jednu vec povedať, úplne realisticky, fašisti boli tí, ktorí posielali vojakov do Ruska. Fašisti boli tí, ktorí posielali vojakov na ruské hranice a na tie územia, o ktorých sa dnes bavíme, takže vy keď hovoríte o fašistoch a o fašistickej strane, tak prosím, nálepkujte tak vašu stranu hneď po tom, ako budete hlasovať za vyslanie týchto slovenských vojakov na ruské hranice.
Blanár Juraj, podpredseda NR SR (2022-05-04):
Pokojne sa vydýchajte, pani poslankyňa. Žiadny problém.
Blanár, Juraj, podpredseda NR SR (2022-09-30):
Ďakujem, pán spoločný spravodajca. Otváram rozpravu. Do rozpravy som dostal tri písomné prihlášky pánov poslancov: Michal Luciak, ktorý je zároveň spravodajcom a má neobmedzený čas, pani poslankyňa Katarína Hatráková a pán poslanec Ondrej Dostál. Takže udeľujem slovo pánovi Michalovi Luciakovi ako prvému a po ňom pani poslankyňa Katarína Hatráková, nech sa páči.
M. Záhumenský, poslanec: (2007-10-24):
Veľmi presne ste povedali, že vzťah je medzi poskytovateľmi zdravotnej starostlivosti a poisťovňou a poisťovňa povie, že viacej peňazí jednoducho nemocnici nedá a strata vzniká vlastne u poskytovateľa zdravotnej starostlivosti. A presne o to ide. Takisto ste správne povedali, že zisk nie je tvorený len z efektívneho hospodárenia poisťovne, ale z toho, že vlastne nezazmluvní dostatok zdravotných služieb alebo objednávku neurobí na dostatok úkonov, ktoré majú poskytnúť poskytovatelia zdravotnej starostlivosti, a tým vlastne si tvorí zisk. A pýtam sa: Nie je to vôbec zvrátené, ak občania, ktorí si odvádzajú povinne zo zákona peniaze do zdravotného poistenia, a títo správcovia týchto peňazí, ktorí majú vlastne len manažovať tieto peniaze, si tvoria zisk tým, že vlastne nezazmluvňujú úkony, ktoré majú poskytnúť občanom, a tým si tvoria svoj vlastný zisk? Veď predsa na správu majú vyčlenené prostriedky. Dneska sa to upravuje na 3 %. Veď dva až tri roky mali dostatok času na to, aby si vytvorili svoje technické zázemie, vybudovali si budovy. Predsa vidíme, v akých zariadeniach sedia súkromné zdravotné poisťovne, ako sú vybudované, aké sú tam odmeny, aké majú technické zabezpečenie. Myslím si, že je namieste... (Prerušenie vystúpenia časomierou.)
V. Veteška, podpredseda NR SR: (2004-03-05):
K. Ondriaš, poslanec: Vážený pán predsedajúci, dámy a páni, chcel by som predniesť zásadné stanovisko Komunistickej strany Slovenska pri odstavovaní čohokoľvek na Slovensku. Kapitalistické vlády po roku 1989 odstavili a zničili na Slovensku veľa podnikov, ktoré nepostavili. Sme proti tomu, aby vláda odstavila aj jadrovú elektráreň V1, ktorú nepostavila. Mali by sme prijať džentlmenskú dohodu, alebo pre istotu zákon, že vláda bude odstavovať a ničiť len tie podniky a elektrárne, ktoré si sama postaví. Takto to bude demokratické a Komunistická strana Slovenska je za demokraciu, aj odstavovanie elektrárni. Ďakujem za pozornosť.
Blanár, Juraj, podpredseda NR SR (2023-03-17):
Pán poslanec Kočiš s faktickou poznámkou.
Kmec, Stanislav, poslanec NR SR (2018-10-16):
Odhlasovali sme body zo spoločnej správy a neboli podané žiadne pozmeňujúce návrhy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Bugár, Béla, poslanec NR SR (2014-09-10):
Pán predseda, v mene všetkých opozičných poslaneckých klubov a takisto aj v mene všetkých poslancov opozície navrhujem zaradiť body pod číslom tlače 1099, 1138, 1158, 1101, 1095, 1104, 1151, 1154, 1155 a 1157. Pán predseda, nemusíte overovať, tieto body sú zo včerajška.
Sulík, Richard, poslanec NR SR (2013-11-27):
Ďakujem pekne. Pani Vaľová, ja by som chcel reagovať na tú časť, kedy ste povedali, teda že aj pravicoví poslanci tu z Národnej rady sú poslancami niekde na meste, určite sa takí nájdu. A len rozdiel je v tom, že či to je opozičný alebo vládny poslanec, a ešte väčší rozdiel je, že či to je poslanec alebo starosta. A ja aj chápem to, čo včera Dušan Bublavý vravel, že v obci by mu neodpustili nič, keby pre nich nerobil. Len problém je v tom, že napríklad vy ako primátorka Humenného vlastne urobíte s občanmi Humenného taký kvázi obchod alebo dohodu, že pozrite, milí občania, ja síce som len polovicu času reálne k dispozícii ako primátorka, ale veď zato ja vybavím niečo v tej Bratislave. A veľa občanov v obci si povie, alebo v meste, že veď to je dobrý deal, lebo bude viac, bude, ja neviem, nové futbalové ihrisko alebo viac eurofondov a tak ďalej. Z ich pohľadu si myslím, že to je aj správne rozhodnutie. Ale celkovo to nie je správne rozhodnutie, nemalo by byť toto premiešavanie exekutívy a legislatívy a dlhodobo to tvorí problémy, lebo potom napríklad sa stane, že, ja neviem, že schváli sa hrozný štátny rozpočet, ale keďže tam je nová cesta alebo obchvat pre našu obec, tak mne je úplne jedno, že sú tam miliardové záruky pre súkromné španielske banky. Toto je ten problém. Čiže to, že nejaký opozičný poslanec je zároveň niekde poslancom na nejakom meste, to je ďaleko menej závažné, ako keď vy ste zároveň primátorkou Humenného. Ďakujem pekne. To isté sa týka aj kolegu Bublavého. Ďakujem.
Mazurek, Milan, poslanec NR SR (2018-11-28):
Pán poslanec Budaj, neberte toto, prosím, ako urážku, ale mne príde, že vy máte úplne vlastný svet, vy žijete vo vlastnej realite, vy vôbec nevnímate, čo sa deje okolo. Tu prebieha dve a pol hodiny aktívna rozprava, v ktorej množstvo rečníkov citovalo množstvo statí a článkov z tzv. Marrákešskej deklarácie, kritizovali ich a fakticky ich ohodnocovali a potom vy sa naraz postavíte niekde z kúta, z temnoty, rovno..., proste neviem odkiaľ, prídete a začnete hovoriť o tom, že je tu vôbec nikto nehovoril o faktoch, že tu sa bavíme len na úrovni emócií, rasizmu, xenofóbii, nenávisti, fašizmu a neviem všetkých ešte akých iných nálepiek, lebo to je univerzálna, univerzálna pomôcka pre vás, keď neviete reálne reagovať na nejaké normálne faktické veci. A čo sa týka tých vašich naozaj že múdrostí o tom, ako nedemokraticky riadia štáty v Poľsku, v Maďarsku a podobne a jak my sa tomu musíme vyhnúť, akí to sú extrémisti, normálne vám to poviem úprimne, otvorene. Poľská vláda a maďarská vláda sa z môjho pohľadu správa omnoho, ale omnoho racionálnejšie a férovejšie k svojim občanom ako v súčasnosti tá slovenská a je množstvo vecí, v ktorých nám môžu byť tieto vlády vzorom. Rovnako je množstvo vecí, v ktorých nie, ale je množstvo, v ktorých áno, a tieto vaše reči o extrémizme, fašizme a nedemokratických nezmysloch, to jednoducho nemôže normálny človek prijať a ešte nie od človeka, ktorý je v poslaneckom klube za stranu, ktorá má koľko, desať členov. To je demokracia?
Liba, Peter, poslanec NR SR (2022-06-15):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 9. septembra 2022 a v gestorskom výbore do 12. septembra 2022.
Blaha, Ľuboš, podpredseda NR SR (2023-12-18):
Pán poslanec Jaroslav Spišiak.
Ďuriš Nicholsonová, Lucia, podpredsedníčka NR SR (2018-06-13):
Päť faktických poznámok na vaše vystúpenie. Končím možnosť prihlásiť s faktickou poznámkou. Pani poslankyňa Gaborčáková, nech sa páči.
Šeliga, Juraj, podpredseda NR SR (2020-09-02):
S reakciou na faktické poznámky pán poslanec Dostál.
P. Hrušovský, predseda NR SR: (2004-09-23):
Poprosím teraz predsedu výboru pána poslanca Farkasa, aby z poverenia výboru Národnú radu informoval o výsledku prerokúvania návrhu vo výboroch, ktorým bol zákon pridelený, ako aj o stanovisku a odporúčaní gestorského výboru k jednotlivým bodom návrhu. Pán predseda, máte slovo.
Hrnčiar, Andrej, podpredseda NR SR (2017-12-06):
Pán poslanec Kvorka.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 130 poslancov, za 82, proti žiaden, zdržalo sa 48. Konštatujem, že sme návrh schválili.
Makúch, Jozef, guvernér Národnej banky Slovenska (2014-11-27):
Dobrý deň. Vážená pani predsedajúca, vážený pán minister, panie poslankyne, poslanci, budem veľmi stručný aj vzhľadom na čas. Nebudem reagovať na svoje hodnotenie, to sa ani nepatrí, takže budem sa venovať naozaj len tej jednej veci, ako budem navrhovať člena bankovej rady, kde bolo schválené miesto ako ďalšie. Poviem vám veľmi stručne. Budem to robiť presne tak, ako som navrhol pána Dvořáčka, čiže bude tam znova odborník, ktorý bude plniť svoju funkciu tak, ako povedal pán Beblavý o pánovi Dvořáčkovi. Pán poslanec Beblavý, čiže určite to bude odborník. A predpokladám, že budete veľmi príjemne prekvapení, aký odborník sa dostane do bankovej rady, pokiaľ ho, samozrejme, vláda schváli. Ďakujem pekne.
Marosz, Ján, poslanec NR SR (2016-10-11):
Sľubujem. (Potlesk.)
Žiga, Peter, podpredseda NR SR (2024-04-17):
Pán poslanec Čellár.
Luščíková, Darina, poslankyňa NR SR (2024-01-16):
Ďakujem za slovo. Ďakujem za príspevok aj pani kolegyni Kolíkovej a oceňujem jej dôraz na upozornenie na to, že zjavne v tomto parlamente neplatia rovnaké pravidlá pre opozíciu aj pre koalíciu. Tým, že sa rôzne nazerá na návrhy opozičných poslancov a inak na návrhy koaličných poslancov, sa zjavne porušujú viaceré princípy demokratického a právneho štátu, ktoré sú zakotvené v čl. I ods. 1 ústavy. A ja by som rada pripomenula možno aspoň niektoré z nich, pretože si myslím, že niektorí dlhoroční poslanci už úplne zabudli na to, že existuje aj nejaká ústava, a je tam napríklad jeden z princípov, je princíp legality, a to znamená, aby zákony boli prijímané postupom, ktorý je v súlade s ústavou a zákonom. Ďalším princípom je princíp zákazu svojvôle a zneužitia moci. Možnože pri tomto princípe ani nie je mož... nutné vysvetľovať, možno tam by si každý mal siahnuť do svojho morálneho ja, že ako sa vysvetľuje tento princíp zákazu svojvôle a zneužitia moci. Ďalším princípom, o ktorým, o ktorom by som rada hovorila, je princíp transparentnosti a verejnej kontrolovateľnosti výkonu verejnej moci. To znamená, že upustením od riadneho legislatívneho procesu v rozpore so zákonom, pretože o to tu ide, znemožňujete verejnosti a najmä odbornej verejnosti s návrhom zákona sa nejako vysporiadať a vykonať k nemu štandardnú odbornú oponentúru vo forme pripomienkového konania. Ešte spomeniem aj to, že viacerí ste tu už hovorili o konzistentnosti alebo nekonzistentnosti rozhodnutí alebo správania sa koalície, a to hlavne v tom, že vyberajú si čerešničky na torte z rozhodnutí Ústavného súdu a ešte aj tie sú dokonca ochotní dezinterpretovať. A tie rozhodnutia Ústavného súdu, ktoré im nevyhovujú, dokážu úplne ignorovať. Takže ďakujem.
Grendel, Gábor, podpredseda NR SR (2022-05-20):
Pán poslanec Kuffa s faktickou.
Žitňanská, Jana, poslankyňa NR SR (2012-09-20):
Ďakujem pekne. Pán poslanec, vy ste na úvod povedali, že my tvrdíme, že sú tu nejakí zlí, sú tu zlé VÚC a dobrí zriaďovatelia. To nikto netvrdí, to nikto netvrdí. Nepodsúvajte niečo, čo nie je pravda. To, čo hovoríme, je, že je tu potenciálny konflikt záujmov, keď jeden zriaďovateľ bude rozhodovať o osude tých ďalších. Ďalej ste hovorili, že bol tu jeden balík peňazí, je tu jeden balík peňazí, z ktorého v minulosti čerpali len verejné alebo štátne školy, a potom prišli súkromné školy a začali brať z tohto jedného balíka. No ale však oni nebrali ja neviem čo, však to brali na deti, tie peniaze idú na deti, oni nejdú na školy. Čiže je úplne v poriadku, že vznikli cirkevné, že vznikli súkromné školy, a že si môžu konkurovať. Peniaze idú na deti. Keď sa bavíme o tej kvalite, vy ste spomenuli alebo povedali také niečo, že keď chce byť, že škola môže si robiť, čo chce alebo by si mohla robiť, čo chce, otvárať hocijaké odbory a ako by sme k tomu prišli. No keď chce byť škola kvalitná, ona nemôže si robiť úplne, čo chce – ad jedna je tu zákon. Ale keď chce byť kvalitná, ona nemôže chcieť produkovať nezamestnaných. Však sama od seba by išla proti sebe. Aký rodič by zapísal svoje dieťa do školy, ktorá by vedome produkovala nezamestnaných? K tým kritériám, o ktorých sme tu hovorili, ja ich považujem za šité horúcou ihlou. Už len fakt, že neboli pripravené v čase predloženia tohto materiálu do Národnej rady, je dôkaz, že sa robili na poslednú chvíľu. A naozaj hoci sú to veci merateľné, ale nevypovedajú vždy o tej kvalite, napr. pokiaľ ide o číslo nezamestnaných absolventov. Tí absolventi môžu byť nezamestnaní, pretože chcú byť nezamestnaní, pretože im to vyhovuje byť na úrade alebo možno na čierno pracujú, alebo čakajú, že budú prijatí na inú školu, alebo chcú ísť do zahraničia. My nepoznáme motiváciu prečo je na úrade práce. A takto sa dajú spochybniť aj iné tie kritériá.
Zs. Simon, poslanec: (2010-04-27):
Čo sa týka ochrany a kto sa dohodol alebo kto sa nedohodol, odporúčam, aby si sa obrátil na predsedu vlády Slovenskej republiky a zoznámil sa s materiálmi vlády, pretože dohodu schválila vláda Slovenskej republiky, lebo tam bola predložená, a takisto vláda Maďarskej republiky. A som presvedčený, že tá dohoda priniesla Slovensku záchranu Tokaja, to, čo v predchádzajúcich obdobiach predchádzajúce komunistické vlády zničili. A keď len na margo poviem, že trebárs Slovenská republika, prečo nemá UNESCO? Preto, lebo minister za HZDS odsúhlasil, že s UNESCO môžu byť zapísané pre Maďarskú republiku a dnes Slovensko nemá UNESCO? Nebol to minister Baco? Nebol to minister Koncoš, ktorý bol z SDĽ, zo SMER-u de facto, lebo jeho nástupcovia sedia vedľa vás, ktorý presadil také riešenia, kde sme prišli o Tokaj?
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 134, proti 7. Konštatujem, že tento návrh sme schválili a Národná rada prerokuje tento zákon v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
I. Mikloš, podpredseda vlády a minister financií SR: (2003-04-24):
Musím povedať, že ja si nemyslím, že maďarské referendum možno hodnotiť ako neúspešné. (Hlasy v sále.) Len tie kritériá sú iné, keďže u nich nie je povinná nadpolovičná účasť, čo zrejme ovplyvnilo aj nižšiu účasť na referende, ale referendum skončilo pozitívne. Čo sa týka tej pesničky, priznám sa, že sa ani necítim kompetentný hodnotiť ju a ani som ju nepočul, takže nedám vám svoje hodnotenie. Ale čo sa týka súťaže, chápem to ako súčasť kontraktu, kde bola verejná súťaž. Bola verejná súťaž na celú kampaň a súčasťou tejto kampane je aj pesnička. Čiže bolo to vlastne realizované v súťaži, nie v súťaži o konkrétnu pesničku, ale o celý projekt. Či je tá kampaň povrchná alebo nie? Ako člen Rady vlády pre integráciu bol som účastný na porade, kde bola prezentovaná koncepcia vlastne agentúrami. Myslím si, že koncepcia je dobrá. Druhá vec je to, že možno boli predstavy, že kampaň má trvať dlhšie. Ona je sústredená do dvoch, troch týždňov pred referendom práve preto, aby mobilizovala najmä účasť, ktorá môže byť najväčším rizikovým faktorom. Čiže hodnotenia sú rôzne a zrejme aj budú rôzne, ale myslím si, že by sme si mali počkať s nejakým komplexným hodnotením, keď bude prebiehať hlavná časť, ktorá zatiaľ vlastne neprebieha.
Laššáková, Jana, podpredsedníčka NR SR (2013-12-18):
Do rozpravy chce vystúpiť aj pán spravodajca, ale počkajte, ešte pred tým pán poslanec Brocka chce dať procedurálny návrh, ale poprosím vás, aby to bolo v súlade aj s rokovacím poriadkom, až chcete, aby sme ukončili rozpravu. Nech sa páči.
Uhrík, Milan, poslanec NR SR (2017-12-07):
Pán kolega, celkom dobre ste rozprávali až na pár teda detailov, ktoré aj kolega skritizoval. Ale to je, samozrejme, vecou vždy názoru a nejakého subjektívneho pohľadu. Hovorili ste tam o tých platoch, že všetko je to o platoch. Bohužiaľ, ja musím podotknúť k tejto časti, že najmä v kapitole ministerstva vnútra, v návrhu rozpočtu pre ministerstvo vnútra sa počíta s rastom platov pre policajtov, teda pre represívne zložky štátu, ale vôbec sa nepočíta s rastom platov pre hasičov. Pre hasičov, chlapov, ženy, ktorí zachraňujú životy, ktorí obetujú často svoje životy na to, aby zachránili iných. Pre tých sa nepočíta s ničím, ale pre policajtov sa počíta s navýšením platov. Ja tým policajtom, samozrejme, doprajem, zaslúžia si, mnohí vykonávajú riskantnú prácu, často v noci, často v zime, nikto ich neľutuje. Tie platy majú zaslúžené, ale myslím si, že rovnako si ich zaslúžia práve hasiči a hasičky. A dôvod, prečo sa hasičom asi nezdvíhajú platy, je podľa mňa jednoduchý a to ten, že jednoducho nepredstavujú takú výraznú voličskú základňu ako práve policajti, a preto ministerstvo vnútra na nich zabudlo. Ďakujem.
Droba, Juraj, poslanec NR SR (2014-12-09):
Vítam iniciatívu kolegu Lipšica. Nepočujúci sú skupina, s ktorou dlhodobo spolupracujem aj ja a v mnohých príkladoch vidím, ako sú ostrakizovaní majoritnou spoločnosťou. Takže nemyslím si, že ktokoľvek z nás by si mal na tomto robiť nejaké zásluhy. Ja budem jednoducho rád, ak to bez nejakých dlhých rečí prejde a nájde sa parlamentná väčšina na to, aby tento návrh schválila. Ja potom ešte v rámci schôdze mám jeden návrh, ktorý je z podobného súdka a týka sa nevidiacich, ten bol preradený na koniec schôdze, takže ho prednesiem a budem dúfať v jeho podporu.
P. Hrušovský, predseda NR SR: (2005-12-15):
Ľ. Lintner, poslanec: Ďakujem pekne za slovo. Ctené kolegyne, vážení kolegovia, dovoľte aj mne, aby som vyslovil želanie, nech sa porozumenie a láska stane súčasťou nášho života. Dovoľte mi v mene nezávislých poslancov zaradených v klube ANO, ak si tak môžem dovoliť, v mene poslankyne ANO nezaradenej v klube nezávislých poslancov pani Brestenskej vám zaželať šťastné a pokojné sviatky a všetko najlepšie do nového roku.
Pellegrini, Peter, predseda NR SR (2024-02-08):
Prezentujme sa a hlasujme o bode č. 62 pozmeňujúceho návrhu. (Hlasovanie.) Prítomných 142, za 29, proti 75, zdržalo sa 35, nehlasovali 3. Konštatujem, že sme tento bod sme neschválili.
Šimečka, Michal, podpredseda NR SR (2024-01-23):
Ďakujem veľmi pekne. Pán poslanec Szalay s reakciou na faktické poznámky.
Blanár, Juraj, podpredseda NR SR (2021-05-03):
Pán predseda Čekovský, môžete reagovať na faktickú poznámku.
Balódi, Ladislav, poslanec NR SR (2018-05-17):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport, s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v prvom čítaní.
Zajačik, Vladimír, poslanec NR SR (2022-10-06):
Ďakujem pekne, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Škripek, Branislav, poslanec NR SR (2013-06-27):
Ďakujem, pani podpredsedníčka, že ste ma ešte zaregistrovali, mi to znovu nejak nezapli ten gombík. Martin, ja chcem povedať, že prekvapuje ma, aj vás, pani kolegyňa Nicholsonová, a teda aj teba, kolega Poliačik, táto predstava o tom, že je dobré a správne. Aj pán Mihál to povedal, že takto jednoducho a ľahko, že to je tá vaša správna predstava o tom, ako to má byť, a nie tá teda iná, ktorá je tu ako protipólom, tu ju predstavujeme. Ale ja som presvedčený, že ako zákonodarcovia my tu nemáme učiť ľudí totálnej ľahkovážnosti voči úradným krokom, akým je napríklad spolužitie dvoch ľudí. Spoločenská zmluva, akým je manželská zmluva, si vyžaduje aj svedkov komunity, keď je uzavretá. To nie je proste dohoda dvoch ľudí, že tak my sa tu dáme na kôpku v tomto bytíku pri tom danom, predtým to rátam, tu si v bytíku požijeme a za pol roka necháme to tak trebárs, lebo to nevychádza. Nie za pol roka povedzme, ale za pár rokov, za dlhší čas, lebo to nevychádza, není to dobré. Argument, že postarané deti, nie je dobrý. Ja mám osobnú skúsenosť tiež tak, ako vy hovoríte, o niektorých osobných skúsenostiach, že na základe toho to prinášate. Ja mám osobnú skúsenosť dospelých ľudí v Anglicku, ktorých rodičia sa rozviedli, a ťažko to traumatizovalo jeho vlastný život. To nie je vôbec dobrý argument, že keď sú už deti postarané do pohody, nech sa rozídu. Hoci ja viem, že možno myslíte na nejaké veľmi ťažké zlé vzťahy niektorých ľudí a tým by mohlo takto prospieť, že takto ľahko sa rozvedú. Možnože takúto máte predstavu. Deti vôbec nie sú rady, ak sa rodičia rozvedú. Vysoká rozvodovosť naozaj nie je niečo, čo by sme ešte mali v našom štáte posilňovať. A uvedomiť si, že manželstvo ako zväzok vzniklo až v pokročilejších a veľmi alebo v serióznejších ľudských spoločenstvách. Čiže tam, kde ľudia pochopili, že je to dôležitá inštitúcia, že to nie je proste len tak, a preto váš návrh nie je rozumný a nie je múdry a nie je možné s ním súhlasiť.
Blaha, Ľuboš, podpredseda NR SR (2024-01-18):
Pán poslanec, reagujte na predrečníkov, nie na mňa. Je to tak v rokovacom poriadku napísané a takisto to bolo využívané aj v minulosti. (Výkriky z pléna.) Ja vám vrátim, ja vám vrátim, ja viem, ja vám vrátim slovo, aby som to vysvetlil. Takýmto istým spôsobom, pokiaľ bol oslovený niekto iný ako predrečník, tak sa brali potom tie minúty a sekundy, takže skúste to rešpektovať, veľmi dobre to viete. A vráťte, prosím, čas pánovi Krajčímu, ktorý som mu týmto vzal, aby som vysvetlil situáciu. Ďakujem pekne.
Matejička, Vladimír, poslanec NR SR (2011-03-31):
Ďakujem, pán predseda, ja sa len chcem poďakovať mojim kolegom, že ma podporili a vedia, veď som s nimi často, a vedia vôbec reálny život, aký funguje v tom regióne, v ktorom žijem, v tom okrese Komárno a v okolí Nové Zámky. Ale ja by som len chcel poprosiť, naozaj aj predstaviteľov strany MOST-u, že ak sú naozaj takí vlastenci k tej Slovenskej republike, ako hlásajú, nech to aj povedia nahlas. Nech neučia svoje deti tam, v Komárne, keď, vidím, básničky „Piros-fehér-zöld, ez a magyar föld!“ Preložím to, aby to aj Slováci rozumeli: „Je to biela, červená, zelená a je to zem maďarská.“ Toto tam sa učí. Vysvetlíte svojim deťom, ako mne vysvetľovali, že pre anyaország, to je akože materská zem maďarská – nehnevajte sa, že používam aj tento maďarský jazyk, pretože, keď tu bolo SMK, tak ma napadli, že či nebudem postihnutý v klube, že hovorím po maďarsky, nie, u nás to také neexistuje, ale to pospomínajte, vážení, že pre anyaország – pre materskú zem ste Horné Uhorsko. Ako my voláme Slovensko, vy ho voláte Felvidék, volali Maďari stále. Felvidéky, mocskos, parasztok – takto nás nazývajú. Ďakujem pekne za slovo. (Potlesk.)
Hrnčiar, Andrej, podpredseda NR SR (2019-04-03):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu kandidátov na sudcov Ústavného súdu. Nech sa páči, pán poslanec. (Výsledok tajného hlasovania o návrhu na voľbu kandidátov na sudcov Ústavného súdu Slovenskej republiky – nová voľba , tlač 1404.)
Glváč, Martin, podpredseda NR SR (2016-11-30):
Pán poslanec Budaj.
Rajtár, Jozef, poslanec NR SR (2016-09-13):
Ďakujem za slovo, keď sa tu už rozprávalo v podobenstvách o chráme, tak mi nedá nepripomenúť si teda biblické udalosti, kedy Ježíš, ináč pacifista, keď videl kupcov v chráme, pripomeňme si, že, ktorí zneužívali to, že tie chrámové predmety sa dali kúpiť len za špeciálnu menu, zneužívali to tak, že dali veľmi nevýhodný pomer medzi normálnou menou a tou chrámovou a tým pádom zarábali na veriacich ľuďoch, keď to ten Ježiš videl, ako pacifista prvýkrát možno zobral bič a kupcov z chrámu vyhnal. A ak má byť toto chrám, mne to skôr pripadá, že to je pelech lotrov. A ak chcete riešiť formálne veci, treba najprv vyriešiť korupciu, a nie rokovacím poriadkom sa snažiť zavrieť ústa tým, ktorí na to poukazujú. A teda najprv je, teda v podobenstve povedané, potrebné vyhnať kupcov z chrámu. Ďakujem.
Laššáková, Jana, podpredsedníčka NR SR (2014-11-10):
Pán poslanec Mičovský. (Reakcia z pléna.) Pani poslankyňa, keď chcete, ste mohli vystúpiť.
Zmajkovičová, Renáta, podpredsedníčka NR SR (2014-02-06):
Ďakujem, pán minister. Ďalšiu otázku položil pán poslanec Pavol Zajac, nenachádza sa v snemovni. Takže ďalej budeme odpovedať na otázku pána poslanec Borisa Suska, ktorú položil ministrovi dopravy, výstavby a regionálneho rozvoja Slovenskej republiky Jánovi Počiatkovi. Otázka znie: „Vážený pán minister, keďže prvý projekt PPP projektov sa osvedčil na R1, aká je budúcnosť využitia tejto formy financovania a kde najbližšie by sa mohol využiť?“ Nech sa páči, pán minister, máte slovo.
Glváč, Martin, podpredseda NR SR (2017-04-07):
Pán poslanec Marosz! Pán poslanec Marosz! Niekto vás komentuje, keď rozprávate? Nie. (Doznievanie potlesku. Výkriky z pléna.) Prerušujem rokovanie... (výkriky z pléna), prerušujem... (výkriky z pléna) na základe... Pán poslanec Poliačik! Prerušujem rokovanie na desať minút. (Ruch v sále.) (Prestávka.) (Po prestávke.)
Bugár, Béla, podpredseda NR SR (2017-09-08):
Pán poslanec Podmanický.
Mierna, Anna, poslankyňa NR SR (2022-12-01):
Takže hlasovať budeme na najbližšom možnom hlasovaní. Ďakujem.
Mikloško, Jozef, poslanec NR SR (2015-09-16):
Ďakujem. Samozrejme, nesúhlasím s tým, aby to riešili ministri vnútra. Je to vec výsostná premiérov. A zas na druhej strane by som povedal, že aj keď som zásadne proti kvótam tiež, tak mne sa zdá, že kvóty sú len určitý odpútavací manéver alebo metóda, by som povedal, bieleho psa, kde proste mali by sme použiť metódu džudo, že podáme ruku a potom trhneme. Neprijmime kvóty, ale prijmime viac ľudí, ako sú kvóty. To im môžeme rovno povedať, že prijmeme. Ja som 6. júna, to znamená pred troma mesiacmi, mal taký blog, kde som povedal teda, kde som vyzýval, aby sme dali azyl dokázane prenasledovaným kresťanom. Navrhol som, aby napríklad katolícka cirkev, ktorá má asi 1 500 farností, 400 rehoľných domov, prečo by nemohli zobrať do každej obce jednu dokázateľne prenasledovanú rodinu zo Sýrie alebo Iraku a v spolupráci s miestnymi regionálnymi a vládnymi autoritami by mohli naozaj sa snažiť ich zaintegrovať do občianskych a cirkevných komunít. Toto už je aj v zhode s učením aj včerajšieho prejavu Cyrila Vasiľa, ale aj pápežov, najmä stálych výziev Františka. Čiže mali by sme, aj štát, aj cirkev by mala prejsť od verbálnych pomocí ku konkrétnej pomoci utečencom. Prejav, ktorý ste mali, pán premiér, na oslavách SNP, ten bol dobrý, pravda. Tá jedna veta, že prijmeme ľudí, ktorí sú nám blízky kultúrne, nábožensky a, myslím, ešte aj hodnotovo, názorovo, to už si, už presne neviem. Tak by to malo byť, najmä keď to vyvolalo kritiku, a aj môj ten návrh bol veľmi kritizovaný, že chceme len kresťanov. Ale keď to urobili Poliaci, tak im to nikto nevyčíta, keď to urobíme my, tak nám to vyčítajú. Čiže prijmime viac, ako sú kvóty.
Pellegrini, Peter, predseda NR SR (2015-05-14):
Na vaše vystúpenie, dve faktické poznámky. Pán poslanec Beblavý, Mikloško, pani poslankyňa Žitňanská. A tak potom štyri, končím možnosť prihlásiť sa. Končím, prosím, aby sme naozaj, pán poslanec Martvoň, vy ste boli ešte pred tým, ako som uzavrel na inej pozícii. Dobre, v poriadku. Ako prvý pán poslanec Beblavý, nech sa páči.
B. Bugár, podpredseda NR SR: (2001-10-05):
(Hlasovanie.) Prítomných je 91 poslancov, za 89, proti nikto, zdržal sa 1, nehlasoval 1. Konštatujem, že pozmeňujúce návrhy pána poslanca Maňku boli prijaté. Nech sa páči.